Þór Þorlákshöfn og Keflavík mættust í gærkvöldi í fyrsta leik úrslitaeinvígisins í úrvalsdeild karla í körfubolta. Leikið var í Keflavík.
Keflvíkingar urðu deildarmeistarar í vor, hafa farið taplausir í gegnum úrslitakeppnina til þessa og ekki tapað heimaleik í allan vetur. En Þórsarar mættu til leiks af miklum krafti, spiluðu góða vörn og stýrðu ferðinni algjörlega. Þeir voru fimmtán stigur yfir í leikhléi 45-30 og bættu svo í forystuna í síðari hálfleik. Fyrir lokafjórðunginn var munurinn milli liðanna 24 stig, 70-46. Keflvíkingar náðu aðeins að rétta stöðuna af seint í leiknum en honum lauk með átján stiga sigri Þórs 91-73. Liðin mætast næst í Þorlákshöfn á laugardaginn en vinna þarf þrjá leiki til að verða Íslandsmeistari.
Valur komst á toppinn í úrvalsdeild karla í fótbolta á nýjan leik með 3-1 sigri á Breiðablik í gærkvöldi. Valur hefur tveggja stiga forskot á Víking sem á leik til góða. Mörk Valsara skoruðu Sebastian Hedlund, Patrik Pedersen og Guðmundur Andri Tryggvason en þetta var hans fyrsta mark fyrir liðið. Árni Vilhjálmsson skoraði mark Blika úr vítaspyrnu. FH gerði jafntefli við Stjörnuna 1-1 eftir að hafa tapað þremur síðustu leikjum, KA vann ÍA 2-0 Keflavík HK sömuleiðis.
Danir mæta aftur til leiks á EM karla í fótbolta í dag þegar þeir mæta Belgum. Danska liðið tapaði 1-0 fyrir Finnum í fyrsta leik eftir að Christian Eriksen fór í hjartastopp og var lífgaður við á Parken leikvanginum í Kaupmannahöfn. Afar umdeilt var að leikurinn skildi vera kláraður seinna þetta sama kvöld enda leikmenn varla búnir að ná áttum eftir atvikið óhugnarlega. Eriksen hefur verið í stöðugum rannsóknum síðan og Danska knattspyrnusambandið tilkynnti á Twitter í morgun að hann myndi gangast undir aðgerð þar sem bjargráður verður græddur í hann. Bjargráðurinn grípur inn í starfsemi hjartans við hjartsláttartruflanir.
Þór Þorlákshöfn vann í gærkvöldi fyrsta leikinn í úrslitaeinvíginu um Íslandsmeistaratitil karla í körfubolta. Deildarmeistarar Keflavíkur höfðu til þessa ekki tapað leik á heimavelli í vetur. 